Zagavria ła xe ła cavedal de ła Croàsia. El sentro de ła sità el costituise una de łe rejon de ła Croasia mentre l'area ziogràfega intorno a ła sità ła fa parte de n'altra unità aministrativa, ła Rejon de Zagavria. Zagavria ła se cata a 120 m s.l.m., a meridion del monte Medvednica e ła sponda nord de ła Sava. Ła se cata inte na poxision favorévołe, par el trafico tra l'Eoropa sentrałe e l'Adriatico. Zagavria ła xe ła sede dei organi sentrałi del stato croato. Zagavria ła xe anca sede universitaria e arcivescoviłe. Zagavria ła xe la sità pì popołada de ła Croàsia e ła so area metropołidana ła xe l'ùnica, inte el paéxe, a suparar el mijion de abitanti. Ła sità de Zagavria ła costituise na Rejon. L'aministrasion ła xe guidada dal sìndaco, eleto dal'Asenblea sitadina. El sindaco in carica el xe Milan Bandic .